ΚΑΝΟΝΙΣΜΟΣ (ΕΟΚ) αριθ. 3816/90 ΤΗΣ ΕΠΙΤΡΟΠΗΣ

της 19ης Δεκεμβρίου 1990

για τον καθορισμό λεπτομερών κανόνων για την εφαρμογή του συμπληρωματικού μηχανισμού που εφαρμόζεται για ορισμένα προϊόντα στον τομέα του χοιρινού κρέατος, που προορίζονται για την Πορτογαλία και προέρχονται από τα υπόλοιπα κράτη μέλη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό γενικών κανόνων για την εφαρμογή του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (3), όπως τροποποιήθηκε τελευταία από τον κανονισμό (ΕΟΚ) αριθ. 3296/88, και ιδίως το άρθρο 13,

Εκτιμώντας:

ότι στον κανονισμό (ΕΟΚ) αριθ. 3659/90 του Συμβουλίου (4) παρατίθεται κατάλογος των προϊόντων που υπόκεινται σε σταδιακή μετάβαση και συμπληρωματικό μηχανισμό κατά τις συναλλαγές ΣΜΣ στη διάρκεια του δεύτερου σταδίου προσχώρησης της Πορτογαλίας 7

ότι στο άρθρο 5 παράγραφος 2 του κανονισμού (ΕΟΚ) αριθ. 3792/85 προσδιορίζεται ότι οι εισαγωγές από την Ισπανία αυτών των προϊόντων υπόκεινται στο ΣΜΣ, σύμφωνα με τα άρθρα 249 και 252 της πράξης προσχώρησης 7

ότι τα ενδεικτικά ανώτατα όρια («οροφές») στις εισαγωγές στην Πορτογαλία ορισμένων προϊόντων που ανήκουν στον τομέα του χοιρείου κρέατος και που παρατίθενται στο παράρτημα του παρόντος κανονισμού, καθορίζονται επί τη βάση του προσωρινού ισολογισμού που καθορίζεται κατ' εφαρμογή του άρθρου 251 της πράξης προσχώρησης και λαμβάνοντας, ιδίως, υπόψη τον παραδοσιακό όγκο των συναλλαγών όσον αφορά τις εισαγωγές στην Πορτογαλία καθώς επίσης και του γεγονότος ότι είναι ανάγκη η πορτογαλική αγορά να ανοίξει προοδευτικά 7

ότι είναι σκόπιμο να προβλεφθεί ότι μόνον ορισμένα προϊόντα που ανήκουν στον τομέα του χοιρείου κρέατος μπορούν να εξάγονται από κοινοτικούς επιχει

ρηματίες στην Πορτογαλία, υπό ορισμένες περιοριστικές προϋποθέσεις, ιδίως όσον αφορά το χρονικό διάστημα που έχει παρέλθει αφότου έχουν αρχίσει να ασκούν την εμπορική τους δραστηριότητα 7 ότι είναι σκόπιμο να εξαιρεθεί το 1991 από αυτόν τον κανόνα για να επωφεληθούν από την εξαίρεση αυτή όσοι επιχειρηματίες είναι εγκατεστημένοι στο έδαφος της πρώην Λαϊκής Δημοκρατίας της Γερμανίας, ούτως ώστε να μπορούν να εξάγουν τα εν λόγω προϊόντα προς την Πορτογαλία 7

ότι, για να καθοριστούν λεπτομερείς κανόνες όσον αφορά τις αιτήσεις για την έκδοση πιστοποιητικών, είναι αναγκαίο να γίνει παρέκκλιση τόσο ως προς τον κανονισμό (ΕΟΚ) αριθ. 3719/88 της Επιτροπής της 16ης Νοεμβρίου 1988 με τον οποίο έχουν καθοριστεί κοινοί λεπτομερείς κανόνες όσον αφορά την εφαρμογή του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε από τον κανονισμό (ΕΟΚ) αριθ. 1599/90 (6), όσο και ως προς τον κανονισμό (ΕΟΚ) αριθ. 574/86 της Επιτροπής της 28ης Φεβρουαρίου 1986 με τον οποίο έχουν θεσπιστεί λεπτομερείς κανόνες για την εφαρμογή του ΣΜΣ (7), όπως τροποποιήθηκε τελευταία από τον κανονισμό (ΕΟΚ) αριθ. 3296/88 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ενδεικτικά ανώτατα όρια όσον αφορά ορισμένα προϊόντα στον τομέα του χοιρείου κρέατος τα οποία είναι δυνατόν να εισάγονται στην Πορτογαλία από την Κοινότητα, με τη σύνθεσή της στις 31 Δεκεμβρίου 1985, και την Ισπανία, είναι αυτά που αναφέρονται στο παράρτημα.

Άρθρο 2

1. Απαιτούνται πιστοποιητικά ΣΜΣ για όσα προϊόντα υπάγονται σε:

- μία από τις υποδιαιρέσεις της συνδυασμένης ονοματολογίας

ή

-μία από τις ομάδες υποδιαιρέσεων της συνδυασμένης ονοματολογίας που παρατίθενται στο παράρτημα.

2. Κατά παρέκκλιση του άρθρου 2 παράγραφος 2 του κανονισμού (ΕΟΚ) αριθ. 574/86, τα δικαιώματα που απορρέουν από το πιστοποιητικό ΣΜΣ δεν είναι μεταβιβάσιμα.

Άρθρο 3

Κατά παρέκκλιση:

α) του άρθου 15 του κανονισμού (ΕΟΚ) 3719/88, οι αιτήσεις που υποβάλλονται για πιστοποιητικά ΣΜΣ μεταξύ Δευτέρας και Παρασκευής, στις 13.00, θεωρούνται ότι έχουν υποβληθεί ταυτοχρόνως 7

β)του πρώτου και του δευτέρου εδαφίου του άρθρου 6 παράγραφος 2 του κανονισμού (ΕΟΚ) αριθ. 574/86, τα κράτη μέλη ενημερώνουν την Επιτροπή κάθε Τετάρτη, πριν από τις 13.00, σχετικά με τον αριθμό των αιτήσεων για έκδοση πιστοποιητικών που έχουν υποβληθεί κατά τη διάρκεια της προηγούμενης εβδομάδας, προσδιορίζοντας τους αριθμούς των ομάδων τις οποίες αφορούν οι αιτήσεις αυτές. Τα κράτη μέλη εκδίδουν τα αιτούμενα πιστοποιητικά ΣΜΣ την επόμενη Δευτέρα, εκτός εάν η Επιτροπή έχει λάβει τυχόν ειδικά μέτρα 7

γ)του άρθρου 6 παράγραφος 1 του κανονισμού (ΕΟΚ) 574/86, το πρώτο αντίγραφο του πιστοποιητικού επιδίδεται στον αιτούντα ή αποστέλλεται στη διεύθυνση που αναγράφεται στην αίτηση 7

δ)του τρίτου εδαφίου του άρθρου 6 παράγραφος 2 του κανονισμού (ΕΟΚ) αριθ. 574/86, παραμένει η υποχρέωση της χρήσης του πιστοποιητικού εφόσον εφαρμόζεται ο συντελεστής απλής μείωσης.

Άρθρο 4

1. Ο αιτών πρέπει να είναι φυσικό ή νομικό πρόσωπο το οποίο κατά την υποβολή της αίτησής του ασκεί, από δωδεκαμήνου τουλάχιστον, εμπορικές δραστηριότητες στον τομέα του χοιρείου κρέατος μεταξύ κρατών μελών ή με τρίτες χώρες, και ο οποίος είναι εγγεγραμμένος στο επίσημο μητρώο εμπορικού επιμελητηρίου κράτους μέλους. Ωστόσο, μέχρι τις 31 Δεκεμβρίου 1991, οι προϋποθέσεις αυτές δεν ισχύουν για τους αιτούντες οι οποίοι είναι εγκατεστημένοι από δωδεκαμήνου τουλάχιστον στο έδαφος της πρώην Λαϊκής Δημοκρατίας της Γερμανίας.

2. Οι αιτήσεις για έκδοση πιστοποιητικών λαμβάνονται υπόψη μόνον εφόσον ο αιτών δηλώνει γραπτώς ότι δεν έχει υποβάλει, και αναλαμβάνει την υποχρέωση να μην υποβάλει, καμία άλλη αίτηση για το ίδιο προϊόν σε άλλο κράτος μέλος εκτός από αυτό στο οποίο υποβάλλεται η παρούσα αίτησή του 7 αν κάποιος αιτών υποβάλει αιτήσεις σε δύο ή περισσότερα κράτη μέλη δεν λαμβάνεται υπόψη καμία από αυτές.

3. Το σύνολο των αιτήσεων που υποβάλλονται από έναν αιτούντα θεωρούνται ως μία αίτηση.

Άρθρο 5

Το άθροισμα των ποσοτήτων που αναφέρονται στα πιστοποιητικά ΣΜΣ για τα οποία έχει υποβληθεί αίτηση από κάποιον επιχειρηματία στο διάστημα μιας εβδομάδας δεν πρέπει να υπερβαίνει τα όρια των 300 κεφαλών για ζωντανά ζώα, ή των 40 τόνων για το κρέας ή για τα προϊόντα κρέατος.

Άρθρο 6

Τα πιστοποιητικά ΣΜΣ που προβλέπονται στα άρθρα 1 και 3 του κανονισμού (ΕΟΚ) αριθ. 569/86 ισχύουν επί 18 ημέρες για όλα τα προϊόντα που αναφέρονται στο παράρτημα 7 η ισχύς τους αρχίζει από την πραγματική ημερομηνία της έκδοσής τους, σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88.

Άρθρο 7

Οι ποσότητες που καλύπτονται από τα πιστοποιητικά ΣΜΣ είναι οι εξής:

- 4 Ecu ανά ζωντανό χοιροειδές,

-5 Ecu ανά 100 χιλιόγραμμα για όλα τα υπόλοιπα προϊόντα που αναφέρονται στο παράρτημα.

Άρθρο 8

1. Η Πορτογαλία ενημερώνει την Επιτροπή σχετικά με τις ποσότητες των προϊόντων που έχουν όντως εισαχθεί για κάθε τριμηνία, προσδιορίζοντας λεπτομερώς την ποσότητα που αντιστοιχεί σε κάθε είδος, το αργότερο 45 ημέρες μετά από το τέλος της εν λόγω χρονικής περιόδου.

2. Η Πορτογαλία ενημερώνει την Επιτροπή στις 15 Οκτωβρίου κάθε έτους το αργότερο σχετικά με τις προβλέψεις που αφορούν την παραγωγή και την κατανάλωση σ'αυτό το κράτος μέλος για το επόμενο έτος.

Άρθρο 9

Ο παρών κανονισμός αρχίζει να ισχύει την 1η Ιανουαρίου 1991.

Ο παρών κανονισμός είναι δεσμευτικός ως προς όλα του τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 55 της 1. 3. 1986, σ. 106.

(2) ΕΕ αριθ. L 293 της 27. 10. 1988, σ. 7.

(3) ΕΕ αριθ. L 367 της 31. 12. 1985, σ. 7.

(4) ΕΕ αριθ. L 362 της 27. 12. 1990, σ. 38.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 151 της 15. 6. 1990, σ. 29.

(7) ΕΕ αριθ. L 57 της 1. 3. 1986, σ. 1.

ΠΑΡΑΡΤΗΜΑ

(σε τόνους)>ΘΕΣΗ ΠΗΝΑΚΑ>

Σύνολο 1 500 τόνοι (ζωντανό βάρος), εκ των οποίων 375 για κάθε τριμηνία (1)

Σύνολο 29 500 τόνοι εκ των οποίων 77 375 τόνοι για κάθε τριμηνία (1)